**KRAJEVNA SKUPNOST GRADIŠČE NAD PRVAČINO**

Datum: 19.3.2025

**Z A P I S N I K**

**28. seje sveta KS Gradišče, ki je potekala 19.3.2025 ob 19:00 v prostorih KS v**

**kulturnem domu na Hribu**

**Prisotni:** Tanja Gregorič, Aljoša Furlan, Denis Gregorič, Danijela Jurkič, Dalibor Antić

Upravičeno odsotni člani Sveta krajevne skupnosti Gradišče: Agnes Jurkič, Žan Marušič

**Ostali prisotni:** /

Tanja Gregorič, ki je pozdravila navzoče ter predlagala naslednji

**dnevni red:**

1. Potrditev zapisnika 27.redne seje KS Gradišče, z dne 19.2.2025

2. Stavba 41 – Status ureditve lastništva nepremičnine

3. Organizacija praznika Binkošti – pregled potrebne dokumentacije, dovoljenj, dogovor o poteku programa, itd.

4. Organizacija Gregorčičevih dni v sodelovanju z ZKD, društvom KUL-TU-RA Renče, ISKD v sklopu programa CROSS-CULTURE-GECK GO/EZTS GO

5. Pregled postavke prireditve in uskladitev glede črpanja po dogodkih

6. Prometna ureditev v vasi v sklopu sanacije kanalizacije

7. Odprti projekti, ki bi morali biti izvedeni v sklopu participativnega proračuna (tabla pri hrastu, ekološki otok)

8. Rebalans proračuna 2025

9. Dostopnost za invalide znotraj KS Gradišče

10. Razno, pobude, vprašanja

11. Izplačilo sejnin

**AD 1**

Tanja Gregorič (predsednica) je članom KS povzela zapisnik 27. redne seje z dne

19.2.2025. Na obstoječ zapisnik ni bilo pripomb, zato je bil sprejet sklep:

**Potrdi se zapisnik 27.redne seje sveta KS Gradišče z dne 19.2.2025.**

**AD 2**

Člani sveta KS se pogovarjamo o postopku in statusu urejanja lastništva stavbe 41. Govora je o tem, kdo je dolžen obvestiti g.Dujmovića o poročilu statika. Ker je poročilo zahtevala Civilna zaščita, bi le ta bila dolžna obvestiti g.Dujmovića o izsledkih. G.Dujmović, še vedno vztraja pri trditvah, da sta Rok Peric in Silver Kerševan obljubila menjavo prostorov v kletnem delu stavbe. Člani smo se pogovarjali, da bi bilo potrebno pripraviti dopis v katerem bi opozorili MONG, da bi bilo postopke urejanja lastništva čimprej zaključiti in urediti, ker obstaja možnost zrušitve stavbe, zaradi slabega stanja le te in s tem ogrožena so življenja stanovalcev te stavbe.

**AD 3**

Člani KS se pogovarjamo o organizaciji praznika Binkošti na 7.6.2025 - pregled potrebne dokumentacije, dovoljenj, dogovor o poteku programa. Šotor se bo izposodilo pri Civilni zaščiti, v primeru slabega vremena se bo dogodek odvijal v dvorani. Hrano bo pripravila Mesnica Faganelj s.p., pijačo bo stregel bar Siesta. Najelo se bo prenosne WC-je in oder. Pozanimati se je treba koliko stane čistilni servis. Urediti je potrebno varovanje, ter vso potrebno dokumentacijo (Sazas, IPF, Policija).

Pripravilo bi se turnir za Pikado, Briškoljado in košarko. Pripraviti je treba hladilne torbe, senčnike, šank mize.

Parkirni prostor bi se uredilo na enak način kot lani – Dejan Sulič se strinja. Pogovor o tem kaj bi bile primerne nagrade za prej naštete turnirje .

**AD 4**

18.10 2025 se bo organiziralo Gregorčičeve dneve. Pri programu bodo sodelovali KPD Lipa Šempas, KUD Paleta in tudi ZKD Nova Gorica. K sodelovanju se bo povabilo tudi OŠ Renče in OŠ Dornberk. Pripravil se bo pohod z baklami iz Renč po Gregorčičevi poti in v dvorani na Hribu se bo pripravil program. Za pogostitev bo KS Gradišče pripravila frtaljo.

**AD 5**

Predsednica KS in člani KS pregledamo sredstva iz naslova postavke prireditev in ugotovimo, da se jih še ni črpalo. Del teh sredstev bi se uporabilo za organizacijo avtobusnega prevoza sovaščanov, za izlet v Gardaland.

**AD 6**

Nadalje se pogovarjamo o prometna ureditev v vasi, ki naj bi se po besedah MONG urejala v sklopu sanacije kanalizacije v vasi. Organiziran naj bi bil obisk s strani MONG, kjer bi se pogovorili o možnostih. Član KS bi se udeležil tega srečanja in predstavil predlog, kakšna rešitev te težave bi bila za vaščane zelo ugodna in sicer, krožni enosmerni promet skozi vas, s tem da bi bilo potrebno urediti status makadamske poti.

**AD 7**

Projekti, ki bi morali biti izvedeni v sklopu participativnega proračuna postavitev table pri hrastu in ureditev ekološkega otoka pri pokopališču so še v usklajevanju. Predsednica KS obrnila na MONG za dodatne informacije glede ureditve ekološkega otoka, odgovora do datuma te seje, še ni dobila. Glede ureditve točke pri Hrastu, nam pove, da klopce se ne more postaviti na predvideno mesto, saj parcela ni v lasti MONG.

**AD 8**

Predsednica KS pove, da je zaprosila za dodatna sredstva za dodatno zavarovanje sončne elektrarne, na postavki za delovanje KS v višini 6000,00EUR; na postavki vzdrževanja pokopališča za dodatnih 1000,00EUR ter dodatna sredstva za obnovo stropa v dvorani na Hribu.

**AD 9**

Dostopnost za invalide znotraj KS Gradišče je slabše urejena. MONG je zastavila strateški načrt ureditve pločnikov in raznih ugodnosti, ki bojo zagotavljali boljšo dostopnost invalidov; ta problematika naj bi se reševala tudi skozi projekt ureditve kanalizacije v vasi – kar je uradno stališče s strani MONG. V primeru, da se bojo urejali pločniki je potrebno poskrbeti za ustrezno »elektrifikacijo«, postavitev javnih luči…

**AD 10**

Pod točko »razno, pobude, vprašanja« se člani pogovarjamo o:

* Pogrebno podjetje Benko d.o.o. je sporočilo, da je ob pokopališču puščala voda in so to težavo odpravili;
* Dalibor Antić je tri javne pipe odprl, da so spet v uporabi;
* Pogovarjamo se o tem, da februarja letos, Društvo za vrednote NOB, ni kontaktiralo sveta KS za pripravo kakršenkoli komemoracije tega dogodka.
* Dalibor Antić je še povedal, da dotrajane mize in stole se je odpeljalo na odpad s pomočjo Petra Majerja; zamenjani so bili oporniki okoli dreves ; dvorišče pred dvorano se je poškropilo s strupom za zatiranje plevela; na vhodnih vratih se je levo krilo zafiksiralo. Opozoril je še, da je ograja ob kamnitem stopnišču v smeri proti hišnim številkam 98 in 99 dotrajana in nestabilna – podporni zidec je poškodovan.

**AD 11**

Tanja Gregorič je na glasovanje podala predlog glede izplačila sejnine za to sejo.

Člani sveta KS Gradišče so soglasno sprejeli naslednji sklep:

**Predsednici, podpredsedniku in ostalim članom sveta KS Gradišče, ki so se udeležili te seje, se izplača sejnina.**

Seja je bila zaključena ob 21:30h.

Sejo je vodila Tanja Gregorič.

Zapisala: Predsednica sveta KS Gradišče

Danijela Jurkič Tanja Gregorič